Chaitén (vulkan)

Chaitén er en vulkan som ligger 10 km nordøst for byen Chaitén, i Los Lagos-regionen i Chile. Den tidligere kjeglevulkanen fikk plutselig et uventet utbrudd i 2008 etter flere jordskjelv i området.

 Geografi & Geologi 
 Lokalisering 
Chaitén er en kaldera som måler 3 km i diameter, som er delvis fylt av rhyolitt obsidian lavakjegle. Den ligger vest for den elongerte, isdekkede Michinmahuida vulkanen og 10 km nordøst for byen med samme navn i Los Lagos-regionen, og 1300 km sør for hovedstaden Santiago de Chile. Lavadomen rekker en høyde på 962 moh og en del av denne er uten vegetasjon.

 Vulkanisme 
 Historiske utbrudd 
Den glassaktige grå obsidianen som var strømmet ut fra vulkanen, ble brukt av førkolumbiske kulturer som råmateriale for artefakter.  Vulkanen skal ikke ha hatt noen form for utbrudd på nesten 9-10 000 år. Ifølge Smithsonian's Global Volcanism Project viser karbondatering at utbruddet skal ha skjedd i 7420 f.kr. +/- 75 år CNN:  Volcano spurs Chile town's evacuation, 7. mai 2008 Det utbruddet skal imidlertid ha vært eksplosivt og skapt en enorm gassky Dagbladet: Vulkan våknet plutselig etter 10 000 år, 3. mai 2008 Utbruddet var så stort at det kastet store mengder masse opp i atmosfæren og etterlot et stort krater over en kilometer bredt. Telegraph: A cataclysmic blast is possible, 4. mai 2008

 2008 
En helt uventet erupsjon på morgenen 2. mai 2008 tvang frem evakuering av ca. 1500 mennesker fra byen Chaitén like i nærheten. Aftenposten: Vulkanutbrudd i Chile, 3. mai 2008 Utbruddet sendte aske tyve kilometer opp i luften og dekket landsbyen Chaitén med et tykt lag aske. CNN:  Chilean town nearly empty after volcano eruption , 3. mai 2008 Chilenske myndigheter erklærte etter dette unntakstilstand i området, og startet evakueringen fra de truede landsbyene rundt. Beskyttelsemasker og ekstra drikkevann ble også sendt til området, da dette ble forurenset av all asken som falt ned. I nabolandet Argentina ble flere byer i regionen Patagonia rammet av askenedfall. Til og med hovedstaden Buenos Aires fikk føling med askenedfall.

Utbruddet fortsatte i dagene etter og områder så langt borte som 6 mil fra vulkanen ble dekket med et lag av 20 cm aske, noe som tvang frem en evakuering av 1 000 innbyggere fra byen Futaleufú. VG: Over 5 000 evakuert fra vulkan i Chile, 5. mai 2008 6. mai ble evakueringen strammet til, da aktiviteten av utbruddet ble sterkere, og pyroklastiske strømmer ble observert. BBC News: Chile eruption spurs evacuations, 6. mai 2008 Alle sivile, militære og presse ble etter disse nye utbruddene evakuert fra Chaitén og Futaleufu.

En gruppe med amerikanske vitenskapsmenn ble sendt til området for å følge med på luftkvaliteten i området, samt se på risikoen fra kjemikalier som kunne falle ned over de berørte områdene. Patagonia Times: Evacuations continue in Chile volcano zone   , 6. mai 2008

Rundt midten av juni 2008 var det snakk om at myndighetene skulle oppheve deler av evakueringen slik at folk skulle få hente sine eiendeler, da vulkanen igjen økte sin aktivitet kraftig 13. juni.  Terra Daily, 13. juni 2008

 Referanser 

 Se også 
 Chaitén
 Minchinmávida
 Liste over vulkaner i Chile

 Eksterne lenker 

  Global Volcanism Program: Chaitén 
  BBC News: In pictures: Chile volcano erupts (bilder fra utbruddet i mai 2008)
  Inglaner.com: Fotos y videos de la erupción del volcán chaiten (bilder og film fra utbruddet i mai 2008)
  TerraDaily: Chilean volcano turns Chaiten into ghost town, 4. mai 2008
  Dagbladet: Vulkanen blir sintere  (bilder fra utbruddet i mai 2008)
  Nettavisen: Lyn og lava (bilder fra utbruddet i mai 2008)

Kategori:Fjell i Chile
Kategori:Vulkaner i Chile
Kategori:Andes
Kategori:Los Lagos
Kategori:Fjell over 1000 meter